Eisebunnsstreck Lëtzebuerg - Réimech

Streck+Garen, Brécken, TunnellenPK20x20pxUschlëss a Richtung:Ëlwen, Waasserbëlleg,Iechternach, Klengbetten,Beetebuerg, Péiteng20x20pxGare Lëtzebuerg0,0020x20pxBouneweg0,8020x20pxHouwald1,8020x20pxWollefsmillen3,2020x20pxHesper3,7020x20pxAlzeng4,7020x20pxLëtzebuerg-Éiter5,7020x20pxWeiler zum Tuer9,0020x20pxBeetebuerg - Uespelt20x20pxUespelt12,5020x20pxAltwis15,4020x20pxMunneref (Duerf)16,5020x20pxMunneref (Bad)17,4020x20pxDiddenuewen-Munneref20x20pxElleng19,9020x20pxScheierbierg24,6020x20pxRéimech27,265

D'Eisebunnsstreck Lëtzebuerg - Réimech (Jangli, Jangeli oder och nach Jhangeli genannt) war eng Schmuelspuerbunn déi den 20. Februar 1882 opgaangen ass an op enger Streck vu 27,265 km vun der Stad iwwert Uespelt a Munneref op Réimech gefouert huet.

D'Streck gouf vun 1882 bis 1934 vun der Société des chemins de fer secondaires luxembourgeois (CSL) bedriwwen an duerno vun de Chemins de fer à voie étroite de l'État (CVE). D'Besatzungsmuecht huet am Zweete Weltkrich der Reichsbahn d'Exploitatioun iwwerdroen an nom Krich ass se 1946 an d'Hänn vun der CFL gefall.

De leschten Zuch ass den 22. Mee 1955 gefuerLinn Lëtzebuerg - Réimech op rail.lu (gekuckt den 20.03.2023) an d'Streck ass op Basis vum Gesetz vum 27. Abrëll 1957 ofgerappt ginn.

 Streck 
Mat 27,265 km war d'Streck Lëtzebuerg - Réimech eng vun de längste Schmuelspuerstrecken am Land. Wéinst der maximaler Schréi vu 35 ‰ op der Streck war d'Exploitatioun relativ ongënschteg.

D'Streck ass bannent den Uertschaften iwwert d'Strooss gelaf a baussent den Dierfer meeschtens parallel mat der Landstrooss. Just op zwou Plaze war en eegenen Tracé gebaut ginn: engersäits op dräi Kilometer westlech vun der Uespelter Gare well et do keng Strooss gouf an anersäits tëscht Elleng a Réimech wou d'Streck wéinst der géier Pente an den Hang vum Scheierbierg gebaut gouf.

D'Statioun Scheierbierg louch um fräie Feld, vu wou aus d'Ierpeldenger Gipsgrouwen am Flouer Hiwwelbierg iwwert eng Päerdsbunn ugeschloss waren. All déi aner Gare waren an oder no bei den Uertschaften.

De Jangli hat Uschloss u follgend Schmuelspuerstrecken:

 an der Stad: op Iechternach,
 zu Uespelt: op Beetebuerg;
 zu Munneref: op Diddenuewen.

 Trivia 
Iwwert de Réimecher Jangli gëtt et d'Lidd „De Jangli fiert den Houwald erop“, gesonge vum Colette a Fernand Wark, eng lëtzebuergesch Adaptatioun vum Fernand Wark a Jeff Besch vum amerikanesche Lidd “On the Atchison, Topeka and the Santa Fe” vun 1944De kompletten Text vun "De Jangli fiert den Houwald erop" op rail.luJohnny Mercer: "On the Atchison, Topeka and Santa Fe" op YouTube.

 Kuckt och 
 Geschicht vun der Eisebunn zu Lëtzebuerg
 Lëscht vun de lëtzebuergeschen Eisebunnsstrecken
 Schmuelspuerbunnen zu Lëtzebuerg
 De Benni
 De Chareli
 De Jangli

 Literatur 
 Federmeyer, Ed. Schmalspurbahnen in Luxemburg. Luxemburg: G.A.R., 1992. Print. ISBN 3-921980-46-1

 Um Spaweck 

 D'Streck Lëtzebuerg - Réimech op rail.lu
 De Jangli fiert den Houwald erop, gesonge vum Colette a Fernand Wark, op YouTube

Kategorie:Schmuelspuerbunnen
Letzebuerg-Reimech